खेतों में भरा पानी, किसानों ने कलेक्टाेरेट में दिया धरना
किसान बोले- 5 दिन से 191 मीटर भर रहे पानी
किसानों ने कलेक्टोरेट आकर संयुक्त कलेक्टर अनिल डामोर को ज्ञापन दिया। इसमें बताया कि पांच दिनों से बांध में तय लेवल 191 मीटर से अधिक भराव कर लिया है। अभी भी पानी भर रहा है। घोघलगांव, टोकी, एखंड, केलवा, सुक्तापुर व अन्य गांव के खेतों में पानी भरने से गेहूं-चने की फसलें नष्ट होने लगी हैं। पानी कम नहीं किया तो फसलें नष्ट हो जाएंगी। न्यायालय के आदेशानुसार 4 से 5 साल पहले किसानों ने जमीन मुआवजे के रुपए एनएचडीसी को डीडी द्वारा वापस कर दिए हैं। जमीन के बदले जमीन देने का मामला अभी नहीं सुलझा है। किसानों ने पानी कम कराने की मांग की है। ज्ञापन देने वालों में वसुदेव प्रसाद, जाधव पटेल, ममता बाई, देवराम, जयपाल, दीपक कुमार, अजय भारती, हुकुम पटेल, गोपाल प्रसाद, राधेश्याम, आशा राम, गया सिंह, मोहन राठौर, कैलाश प्रसाद, महेंद्र पुरी सहित करीब 30 से अधिक किसान शामिल रहे।
फसल में घूसा पानी दिखाता किसान।
कलेक्टाेरेट परिसर में धरने के दौरान नारेबाजी करते किसान।
बांध में तय लेवल तक ही है पानी, नहरों से आने की आशंका
भास्कर संवाददाता | खंडवा
नर्मदा बचाओ आंदोलन एक बार फिर ओंकारेश्वर बांध में पानी के मुद्दे पर प्रशासन को घेर रहा है। आंदोलन में शामिल रहे घोघलगांव, टोकी, एखंड एवं कामनखेड़ा के किसानों ने बांध में 191 मीटर से ज्यादा पानी भरने का आरोप लगाते हुए प्रशासन को कटघरे में खड़ा किया है। हालांकि भास्कर ने बांध में लगे मीटर को जाकर देखा तो वहां 191 से नीचे ही है। पानी कहां से आया है, यह कोई नहीं बता पा रहा। आशंका जताई जा रही है कि यह पानी नहरों से नालों में और फिर खेतों तक आया है। किसान ज्ञापन देने के बाद कलेक्टोरेट में ही धरने पर बैठ गए। यह तुरंत पानी कम करने की मांग कर रहे थे।
बांध में नहीं बढ़ा पानी
ओंकारेश्वर बांध में पानी तय लेवल 191 मीटर तक ही है। खेतों में पानी कहां से आया यह पता नहीं चला। पटवारी देख रहे हैं। - शीतला पटले, एसडीएम, पुनासा
hin_Deva bho_Deva hin_Deva hin_Deva hin_Deva hin_Deva mag_Deva hin_Deva hin_Deva awa_Deva